Maren Haugli Tufto

Maren Haugli Tufto (tidligere Maren Haugli; født 3. mars 1985) er en norsk tidligere skøyteløper og syklist. Hun representerte klubben Jevnaker Idrettsforening på skøyter og Ringerike Sykkelklubb på sykkel. Maren Haugli er barnebarn av Sverre Ingolf Haugli, og en yngre søster til Sverre Haugli.

Haugli er norgesmester på skøyter i 2006 og 2009, og har blant annet ett norgesmesterskap på 1500 m (2006) og to på 3000 m (2005 og 2006).

 2006-sesongen, OL i Torino 
Hennes internasjonale gjennombrudd kom i europamesterskapet på Hamar i 2006, der hun ble nr. 5. Hun deltok på tre distanser under OL i Torino 2006, med åttendeplass på 5000 m som beste individuelle resultat, og syvendeplass i lagtempo. 4. mars 2006 tok hun sin første pallplassering i verdenscupen, da hun ble nr 3 på 3000 m i Heerenveen, bare slått av Cindy Klassen og Claudia Pechstein. Hun avsluttet sesongen med å bli nr. 5 under VM i Calgary. 

 2007-2009 
Haugli fikk så et par tyngre sesonger, og valgte å trekke seg ut av treningsgruppa til Peter Mueller etter 2008-sesongen, hvor hun blant annet tapte for Mari Hemmer i NM allround, og ikke klarte ikke å kvalifisere seg for 5000 m i EM. Hun begynte å trene sammen med broren Sverre under ledelse av Hans Trygve Kristiansen, med OL 2010 som mål. Allerede i 2009 gikk det bedre, med et nytt norsk mesterskap og deltakelse på 5000 m både i EM og VM.

 OL-sesongen 2010 
I 2010-sesongen var hun tilbake på det nivået hun hadde holdt fire år tidligere. Hun klarte ikke å komme seg opp på pallen i OL-sesongen, men ble nummer 5 på 5000 m i OL med tiden 7.02,19, personlig bestenotering på lavlandsbane. Det var hennes beste plassering i et globalt løp på fire år, og hun ble den første kvinnelige norske skøyteløper blant de seks beste i OL siden Bjørg Eva Jensen vant gull i 1980. I EM på Hamar i januar tangerte hun sin beste EM-plassering sammenlagt, og var noen få tidels sekund fra medalje på de to lengste distansene. I NM gikk hun imidlertid en svært dårlig 500 meter, og selv om hun vant de tre andre distansene, ble hun igjen slått av Hemmer i sammendraget. Hun ble imidlertid beste norske kvinne i allround-VM i Heerenveen, med 10.-plass, etter at hun så vidt kvalifiserte seg for 5000 m.

 Sykkel 
Haugli har også vunnet NM-bronse i sykkel, i lagtempo for Ringerike SK i 2010.

 Karriereslutt 
I november 2010 fikk hun betennelse i skjoldbruskkjertelen, og var syk helt til april 2012.Dagbladet.no - Haugli står over v-cup på Hamar (26. november 2010), besøkt 17. juni 2012.Ringblad.no - OL-satsing eller karriereslutt? (16. juni 2012), besøkt 17. juni 2012.
Høsten 2012 bestemte hun seg for at hun ikke ville satse videre på sin skøytekarriere.

 Personlige rekorder 
 Distanse  Tid  Dato  Sted  Bane  Løp   500 m  39,94  18. mars 2006   Calgary  Olympic Oval  Allround-VM 2006 1 000 m  1.18,99  20. januar 2007   Hamar  Vikingskipet  Sprint-VM 2007 1 500 m  1.55,99  19. mars 2006   Calgary  Olympic Oval  Allround-VM 2006 3 000 m  4.00,34  18. mars 2006   Calgary  Olympic Oval  Allround-VM 2006 5 000 m  6.54,98  19. mars 2006   Calgary  Olympic Oval  Allround-VM 2006

 Sammenlagt i Verdenscupen 
 Sesong  500 m  1 500 m  3 000 m/5 000 m  Lagtempo Plass  Poeng  Plass  Poeng  Plass  Poeng  Plass  Poeng  2003/04  –  –  43  0 p  42  3 p  -  -  2004/05  –  –  –  –  17  74 p  9  68 p  2005/06  62  0 p  18  85 p  7  225 p  8  117 p  2006/07  –  –  24  70 p  10  147 p  –  –  2007/08  57  0 p  57  0 p  32  30 p  –  –  2008/09  –  –  18  95 p  9  195 p  13  28 p  2009/10  –  –  44  8 p  6  257 p  12  24 p 2010/11  –  –  –  –  38  14 p  –  – 
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

 Karrièrehøydepunkter 

Olympiske leker
2006 – Torino, 15. på 3 000 m
2006 – Torino, 19. på 1 500 m
2006 – Torino, 8. på 5 000 m
2006 – Torino, 7. i lagtempo
2010 – Vancouver, 8. på 3 000 m
2010 – Vancouver, 5. på 5 000 m
Allround-VM
2005 – Moskva, 22.
2006 – Calgary, 5.
2009 – Hamar,  10.
2010 – Heerenveen,  10.
VM i enkeltdistanser
2005 – Inzell, 12. på 3 000 m
2005 – Inzell, 11. på 5 000 m
VM i sprint
2007 – Hamar,      27.
Europamesterskap
2005 – Heerenveen, 13.
2006 – Hamar        5.
2007 – Collalbo, 9.
2008 – Kolomna,    14.
2009 – Heerenveen,  9.
2010 – Hamar,  5.
World Cup
2006 – Heerenveen, 3. på 3 000 m
VM i allround for junior
2001 – Groningen, 23.
2002 – Collalbo,  35.
2003 – Kushiro,   30.
2004 – Roseville, 17.

 Referanser 
Maren Haugli legger opp – Er ikke verdt det å risikere helsen. på www.dagbladet.no Publisert 5. september 2012. Besøkt 8. september 2012.

 Eksterne lenker 


Skøyter
  Maren Haugli på Jakub Majerski's Speedskating database (Adelskalender distanser og sammenlagt)
  Maren Haugli på ISU sine nettsider. (noen resultater)
  Maren Haugli på SpeedskatingResults.com (personlige rekorder og resultater)
  Maren Haugli på The-Sports.org (noen resultater)
  Maren Haugli på Effesport.nl (noen resultater)


Bilder
  Bilder av Maren Haugli på SpeedSkatingPhotos.info/DesgPhoto.com
 Bilder av Maren Haugli på speedskatingphotos-by-biseth
Sykling
 Maren Haugli  på Merida Rittranking.no

Kategori:Norske skøyteløpere
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 2006
Kategori:Skøyteløpere under Vinter-OL 2006
Kategori:Deltakere for Norge under Vinter-OL 2010
Kategori:Skøyteløpere under Vinter-OL 2010
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Deltakere for Norge i enkeltdistanse-VM på skøyter
Kategori:Skøyteløpere for Jevnaker Idrettsforening
Kategori:Personer fra Jevnaker kommune
Kategori:Artikler i skøytesportprosjektet